《投周益公三首》
宋代·王阮

洛中九老后，林下一人闲。
藓篆易钟鼎，泉声先佩环。
禅从此水定，诗挽正风还。
却为午桥惜，惜无螺浦山。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。